LIETUVOS RESPUBLIKOS SVEIKATOS APSAUGOS MINISTRO

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2007 M. GRUODŽIO 5 D. ĮSAKYMO NR. V-998 „DĖL ASMENS SVEIKATOS PRIEŽIŪROS ĮSTAIGŲ LABORATORIJŲ VEIKLOS VERTINIMO“ PAKEITIMO

2009 m. balandžio 21 d. Nr. V-297

Vilnius

Įgyvendindamas Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102) nuostatas,

pakeičiu Lietuvos Respublikos sveikatos apsaugos ministro 2007 m. gruodžio 5 d. įsakymą Nr. V-998 „Dėl asmens sveikatos priežiūros įstaigų laboratorijų veiklos vertinimo“ (Žin., 2007, Nr. 131-5311):

1. Pripažįstu netekusiu galios 1.4 punktą.

2. Išdėstau nurodytuoju įsakymu patvirtinto Asmens sveikatos priežiūros įstaigų laboratorijų veiklos vertinimo aprašo 17 punktą taip:

„17. Laboratorijos veiklą pagal šio aprašo reikalavimus jos veiklos vietoje vertina Akreditavimo tarnybos direktoriaus įsakymu sudaroma komisija laboratorijos veiklai vietoje vertinti (toliau – komisija) iš Akreditavimo tarnybos Įstaigų vertinimo skyriaus vyriausiojo specialisto (komisijos pirmininko) ir 1–5 komisijos narių – specialistų ekspertų. Komisijos narių (specialistų ekspertų) skaičius parenkamas atsižvelgiant į vertinamų laboratorinių tyrimų kiekį ir pobūdį (sritį), o jų paslaugos perkamos Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102) nustatyta tvarka.“

SVEIKATOS APSAUGOS MINISTRAS	ALGIS ČAPLIKAS